CELEX: 32019D1591
Language: hu
Date: 2019-09-19 00:00:00
Title: A Politikai és Biztonsági Bizottság (KKBP) 2019/1591 határozata (2019. szeptember 19.) a szomáliai kapacitásépítést célzó európai uniós misszió (EUCAP Szomália) vezetőjének kinevezéséről (EUCAP Szomália/1/2019)

27.9.2019   
               
               
                  HU
               
               
                  Az Európai Unió Hivatalos Lapja
               
               
                  L 248/65
               
            
         A POLITIKAI ÉS BIZTONSÁGI BIZOTTSÁG (KKBP) 2019/1591 HATÁROZATA
         (2019. szeptember 19.)
         a szomáliai kapacitásépítést célzó európai uniós misszió (EUCAP Szomália) vezetőjének kinevezéséről (EUCAP Szomália/1/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Afrika szarván a regionális tengeri kapacitásépítést célzó európai uniós misszióról (EUCAP NESTOR [helyesen: EUCAP Nesztór]) szóló, 2012. július 16-i 2012/389/KKBP tanácsi határozatra (1) és különösen annak 9. cikke (1) bekezdésére,
         mivel:
         
                     (1)
                  
                  
                     A 2012/389/KKBP határozat 9. cikke (1) bekezdésének értelmében a Politikai és Biztonsági Bizottság (PBB) a Szerződés 38. cikke harmadik bekezdésének megfelelően felhatalmazással rendelkezik arra, hogy meghozza a szomáliai kapacitásépítést célzó európai uniós misszió (EUCAP Szomália) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2016. július 26-án elfogadta a (KKBP) 2016/1633 határozatot (2), amelyben Maria-Cristina STEPANESCU-t nevezte ki az eredetileg EUCAP Szomáliának nevezett EUCAP Nesztór misszióvezetőjévé.
                  
               
                     (3)
                  
                  
                     A Tanács 2018. december 10-én a (KKBP) 2018/1942 határozatával (3) meghosszabbította az EUCAP Szomália megbízatását 2020. december 31-ig.
                  
               
                     (4)
                  
                  
                     A PBB 2018. december 18-án elfogadta a (KKBP) 2018/2062 határozatot (4), amelyben 2019. augusztus 31-ig meghosszabbította Maria-Cristina STEPANESCU-nak az EUCAP Szomália misszióvezetőjeként betöltött megbízatását.
                  
               
                     (5)
                  
                  
                     2019. szeptember 9-én az Unió külügyi és biztonságpolitikai főképviselője azt javasolta, hogy Christopher REYNOLDS-ot nevezzék ki az EUCAP Szomália misszióvezetőjévé a 2019. szeptember 10-étől2020. december 31-ig terjedő időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Christopher REYNOLDS-ot nevezi ki a szomáliai kapacitásépítést célzó európai uniós misszió (EUCAP Szomália) vezetőjévé a 2019. szeptember 10-étől2020. december 31-ig terjedő időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2019. szeptember 10-étől kell alkalmazni.
         
         
            Kelt Brüsszelben, 2019. szeptember 19-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 187., 2012.7.17., 40. o.
         
         
            (2)  A Politikai és Biztonsági Bizottság (KKBP) 2016/1633 határozata (2016. július 26.) az Afrika szarván a regionális tengeri kapacitásépítést célzó európai uniós misszió (EUCAP Nesztór) vezetőjének kinevezéséről (EUCAP Nesztór/1/2016) (HL L 243., 2016.9.10., 8. o.).
         
            (3)  A Tanács (KKBP) 2018/1942 határozata (2018. december 10.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat hatályának meghosszabbításáról és módosításáról (HL L 314., 2018.12.11., 56. o.).
         
            (4)  A Politikai és Biztonsági Bizottság (KKBP) 2018/2062 határozata (2018. december 18.) a szomáliai kapacitásépítést célzó európai uniós misszió (EUCAP Szomália) vezetője megbízatásának meghosszabbításáról (EUCAP Szomália/1/2018) (HL L 329., 2018.12.27., 24. o.).